CAdA celebra l'Assemblea General Ordinària
04/03/2003 18:50:00

# CAdA celebra l'Assemblea General Ordinària

*   04/03/2003 18:50:00
*   [Imprimir](#)
*   Compartir
*    https://www.alaquas.org/documento.asp?id\_do=8447

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8447%2F0&title=Ajuntament%20d%27Alaqu%C3%A0s.%20Premsa.CAdA%20celebra%20l%27Assemblea%20General%20Ordin%C3%A0ria)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8447/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8447/8447_Form_4.jpg)](https://www.alaquas.org/ficheros/documentos/2003/2/8447/8447_Form_10.jpg "<a href='https://www.alaquas.org/ficheros/documentos/2003/2/8447/8447_Form_10.jpg' target=_blank><i class='fa fa-external-link' aria-hidden='true'></i>.CAdA celebra l'Assemblea General Ordinària</a>")

Un centenar de comerciants van omplir el saló d'actes de l'Ateneu

La nombrosa assistència dels comerciants associats d'Alaquàs i el suport unànime a la gestió de la junta directiva van esdevenir les notes més destacades de l'Assemblea General Ordinària que l'associació CAdA va celebrar la nit del dimarts 25 de febrer. Al voltant d'un centenar d'associades i associats, acompanyats per l'Alcalde d'Alaquàs Jorge Alarte i el regidor de Comerç Vicent Soriano van omplir el saló d'actes de l'Ateneu per tal d'aprovar els comptes de l'exercici 2002 i conéixer els principals projectes que aquest col·lectiu afrontarà al llarg d'aquest any.

El president de CAdA, Salvador Ballesteros, va anunciar en aquest sentit la potenciació i perfeccionament de les principals campanyes comercials, entre les què es troba la Fira del Porrat de Sant Francesc del pròxim mes de maig, així com l'impuls de diferents activitats formatives. Ballesteros va informar així mateix que, gràcies a la mediació de Caixa Popular, els autobussos de la línia Fernanbús exhibiran en el seu exterior per un termini de tres mesos el reclam representatiu del col·lectiu de comerciants local "On vas? Compra a Alaquàs".

L'Assemblea General Ordinària es va obrir amb la xerrada de Ricardo Almenar, especialista en tècniques de comerç, que va instar les i els assistents a "tindre clar que som socis d'una gran empresa, que és CAdA que, sota la marca comerç d'Alaquàs, posseeix un gran potencial per a la venda".

En finalitzar l'acte, l'Alcalde d'Alaquàs Jorge Alarte va destacar la importància que per a la ciutat posseeix el col·lectiu de comerciants, així com el suport incondicional que l'Ajuntament els presta de forma continuada.